સોમવારે રાતે વિશ્વજિત અને તેની ફિયાન્સે કુર્લા તરફ તેમના ઘરે જઈ રહ્યાં હતાં એ સમયે ચોરી કરેલી રિક્ષાને રસ્તાની વચ્ચે આડી ઊભી કરીને બે યુવાનોએ વિશ્વજિત સાથે ગાળાગાળી અને મારામારી કરી હતી. ત્યાર પછી તેની ફિયાન્સેના ગળામાંથી સોનાની ચેઇન ખેંચીને તેઓ ભાગી ગયા હતા. જોકે ત્યાર પછી મોડી રાતે પવાર અને તેની ફિયાન્સેએ લોકોની મદદ લઈને ચેમ્બુરમાં રહેતા ૨૧થી ૨૨ વર્ષના બન્ને યુવાનોને પકડીને ટિળકનગર પોલીસને સોંપી દીધા હતા, જેમાંથી એક રિક્ષા-ડ્રાઇવર છે અને બીજો ડ્રાઇવરનું કામ કરે છે.